CELEX: 62009TN0040
Language: fi
Date: 2009-01-26 00:00:00
Title: Asia T-40/09: Kanne 26.1.2009 — Advance Magazine Publishers v. SMHV — Selecciones Americanas (VOGUE CAFÉ)

4.4.2009   
            
            
               FI
            
            
               Euroopan unionin virallinen lehti
            
            
               C 82/31
            
         Kanne 26.1.2009 — Advance Magazine Publishers v. SMHV — Selecciones Americanas (VOGUE CAFÉ)
   (Asia T-40/09)
   (2009/C 82/55)
   Kannekirjelmän kieli: englanti
   Asianosaiset
   
      Kantaja: Advance Magazine Publishers, Inc (New York, Yhdysvallat) (edustaja: barrister T. Alkin)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Selecciones Americanas (Sitges (Barcelona), Espanja)
   Vaatimukset
   
               —
            
            
               Sisämarkkinoiden harmonisointiviraston (tavaramerkit ja mallit) neljännen valituslautakunnan 19.11.2008 asiassa R 280/2008-4 tekemän päätöksen kumoaminen siltä osin kuin se koskee espanjalaisten numeroille 255 186 ja 2 529 728 rekisteröityihin tavaramerkkeihin perustuvia väitteitä,
            
         
               —
            
            
               sisämarkkinoiden harmonisointiviraston (tavaramerkit ja mallit) neljännen valituslautakunnan 19.11.2008 asiassa R 280/2008-4 tekemän päätöksen muuttaminen siten, että väitteen käsittelyä lykätään odottamaan yhteisön tavaramerkkihakemuksen N:o 3 064 219 väitemenettelyssä annettavaa ratkaisua, ja
            
         
               —
            
            
               valituslautakunnassa vastapuolena olleen velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki VOGUE CAFÉ luokkiin 21, 25 ja 43 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Vastapuoli valituslautakunnassa
   
      Tavaramerkki- tai merkkioikeus, johon väitemenettelyssä on vedottu: Espanjalainen kuviomerkki Vogue Juan Fort, S.A. -Badalona, joka on rekisteröity numerolle 255 186 luokkaan 25 kuuluvia tavaroita varten, espanjalainen kuviomerkki VOGUE studio, joka on rekisteröity numerolle 2 529 728 luokkaan 25 kuuluvia tavaroita varten ja hakemus yhteisön kuviomerkin VOGUE rekisteröimiseksi numerolle 3 064 219 luokkaan 25, 35 ja 39 kuuluvia tavaroita varten
   
      Väiteosaston ratkaisu: Väitteen hyväksyminen luokkaan 25 kuuluvia tavaroita varten tehdyn hakemuksen osalta
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen N:o 40/94 43 artiklan 2 kohdan ja komission asetuksen N:o 2868/95 (1) 22 säännön 3 kohdan rikkominen, koska valituslautakunta erehtyi katsoessaan, että vastapuolena valituslautakunnassa olleen esittämällä todistelulla voitiin osoittaa espanjalaisen numerolle 255 186 rekisteröidyn tavaramerkin käyttö; neuvoston asetuksen N:o 40/94 8 artiklan 1 kohdan b alakohdan rikkominen, koska valituslautakunta katsoi virheellisesti, että kyseessä olevan yhteisön tavaramerkin ja espanjalaisen numerolle 2 529 738 rekisteröidyn tavaramerkin välillä oli sekaannusvaara; komission asetuksen N:o 2868/95 20 säännön 7 kohdan rikkominen, koska valituslautakunta oli nojautunut soveltumattomiin perusteisiin kieltäytyessään yhteisön tavaramerkkihakemusta N:o 3 064 219 koskevan vireillä olevan väitemenettelyn lykkäämisestä.
   
      (1)  Yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13.12.1995 annettu komission asetus (EY) N:o 2868/1995 (EYVL L 303, s. 1).